Nic Schiøll

Nicolai Marius «Nic» Schiøll (1901–1984) var en norsk billedhugger.

Han hadde, som mange fra hans generasjon, arbeidet under professor Wilhelm Rasmussen ved Kunstakademiet. I 1923 og det påfølgende år jobbet han i Paris; og som mange andre billedhuggere hos Antoine Bourdelle. Det han lærte hos Bourdelle sees godt i portretthodet «Grekeren», som bærer klare inspirasjoner fra Bourdelle.

I drøye 20 år var Schiøll tilknyttet Nidarosdomen og Oslo rådhus. I disse engasjementene utviklet han den stilen som skulle bli hans kjennetegn – den nyklassisistiske. Disse engasjementene resulterte blant annet i ni skulpturer til Vestfronten på Nidarosdomen. I Bergen er det skulpturer av kunstneren på tinghuset.

I 1945 ble Schiølls seks meter høye bauta over misjonæren Paul Olaf Bodding avduket på Gjøvik. I årene etter andre verdenskrig utførte Schiøll rundt 20 forskjellige krigsmonumenter, tre av dem finnes i Drammen.

Nic Schiølls hovedverk er St. Hallvard-relieffet på Oslo rådhus. Det er plassert høyt på veggen som vender mot fjorden og Rådhusplassen.

Galleri

 Referanser 

 Eksterne lenker 


Kategori:Norske billedhuggere
Kategori:Kongens fortjenstmedalje i gull
Kategori:Personer fra Oslo